สอบถามคุณครับ...ว่าถ้าไปตรวจเชื้อหนองในไม่พบเชื้อ(ตรวจจากปัสสาวะ)...ต้องไปตรวจเลือดเพื่อหาเชื้ออีกหรือป่าวครับ
สวัสดีค่ะ การวินิจฉัยโรคหนองในนั้น จะอาศัยจากการประวัติ อาการ และอาการแสดง ร่วมกับการนำหนองจากปากมดลูก (ผู้หญิง) ท่อปัสสาวะ (ผู้ชาย) ทวารหนัก หรือช่องคอ (ขึ้นกับว่ามีเพศสัมพันธ์ทางใดบ้าง) และไปย้อมสีและส่องดูด้วยกล้องจุลทรรศน์ หรือนำไปเพาะเชื้อค่ะ หรือนอกจากนี้ อาจไปตรวจหายีนส์ (หรือเรียก PCR) ของเชื้อหนองในก็ได้ ส่วนการตรวจจากเลือดนั้น ไม่มีวิธีการตรวจสำหรับโรคหนองในค่ะทั้งนี้ หากตรวจไม่พบเชื้อ แต่หากประวัติ อาการ และอาการแสดง บ่งชี้ว่าน่าจะเป็นโรคหนองใน แพทย์อาจให้การรักษาไปเลยก็ได้ค่ะ แนะนำควรปรึกษาแพทย์ที่รักษาค่ะ